Kombinácia liekov
Prosím vás mozem užívať Ibalgin alebo nurofen alebo paracetamol keď užívam na tlak prenessa 4?
Dobrý deň.
Ďakujeme za Vašu otázku.
Podávanie nesteroidných antiflogistík (Ibalgin, Nurofen) pacientom liečených liekom Prenessa, môže viesť k zníženiu antihypertenzívneho účinku lieku. Táto interakcia závisí od celkovej dávky a dĺžky súbežného užívania. Kombináciu liečiv je potrebné zvážiť. V prípade indikácie liečby je potrebné pravidelne sledovať krvný tlak.
Vhodnejšou voľbou je tlmenie bolesti liekom s obsahom paracetamolu, napríklad spomínaným Paralenom.
Prajem pekný zvyšok dňa.
S pozdravom
Mgr. Barbora Bičanovská